સવારે ૧૦ વાગ્યે સેટેલાઇટ પોલીસ સ્ટેશનના પીઆઇ એમ.યુ. મસીનો સંપર્ક થઇ શક્યો હતો. યોગેશ પટેલ રાત્રે લોકઅપમાં ન હતા તે અંગે પૂછતાં તેમણે જણાવ્યું કે રાત્રે પૂછપરછ માટે લઇ ગયા હતા. આજે સવારે પણ યોગેશ પટેલ લોકઅપમાં કેમ નથી? તેવા પ્રશ્નના ઉત્તરમાં મસીએ જણાવ્યું કે યોગેશ પટેલને તબીબી ચેકઅપ માટે વીએસ કે સોલા સિવિલ હોસ્પિટલ લઇ ગયા હશે. દરમિયાનમાં યોગેશ પટેલને રાત્રે બે વાગે તપાસ માટે પોલીસ બહાર લઈ જાય તે વાત ગળે ઊતરે તેવી નથી. પોલીસ યોગેશ પટેલને રાત્રે બે વાગે ઘટનાનું રિકન્સ્ટ્રક્શન કરવા લઈ ગઈ હતી.